મુખ્યમંત્રી વિજય રૂપાણીએ પણ પોતાનો અસંતોષ વ્યક્ત કરતાં કહ્યું હતું કે, ચૂંટણી પંચના નિર્ણયથી અમે સંમત નથી. અહમદ પટેલની જીત માત્ર અડધા મતની જીત છે, બળવંત સિંહ રાજપૂત અને અહમદ પટેલ વચ્ચે માત્ર અડધા મતનો તફાવત છે. રાજ્યસભાની ચૂંટણીથી જ કોંગ્રેસ વેર-વિખેર થઇ ગયું છે. આવનારા દિવસોમાં કોંગ્રેસ વધુ તૂટશે. આ જીતની મિઠાઇથી કોંગ્રેસનું મોઢું મીઠું નહીં, ખારું થયું છે. હવેલી લેતા ગુજરાત ખોયું જેવી કોંગ્રેસની જીત છે. ખરેખર તો અમારા બે ધારાસભ્યોએ શક્તિસિંહને મત બતાવ્યો છે. કોંગ્રેસે અમારા ધારાસભ્યને રૂપિયાની પણ ઓફર આપી હતી.